CELEX: C2006/131/38
Language: el
Date: 2006-06-03 00:00:00
Title: Υπόθεση C-500/04: Απόφαση του Δικαστηρίου (έκτο τμήμα) της  16ης Φεβρουαρίου 2006  (αίτηση του Finanzgericht Düsseldorf για την έκδοση προδικαστικής αποφάσεως) — Proxxon GmbH κατά Oberfinanzdirektion Köln (Δασμολογική κατάταξη — Κλειδιά σύσφιγξης με το χέρι και κάλυκες σύσφιγξης εναλλασσόμενοι)

3.6.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 131/21
            
         Απόφαση του Δικαστηρίου (έκτο τμήμα) της 16ης Φεβρουαρίου 2006 (αίτηση του Finanzgericht Düsseldorf για την έκδοση προδικαστικής αποφάσεως) — Proxxon GmbH κατά Oberfinanzdirektion Köln
   (Υπόθεση C-500/04) (1)
   
   (Δασμολογική κατάταξη - Κλειδιά σύσφιγξης με το χέρι και κάλυκες σύσφιγξης εναλλασσόμενοι)
   (2006/C 131/38)
   Γλώσσα διαδικασίας: η γερμανική
   Αιτούν δικαστήριο
   Finanzgericht Düsseldorf
   Διάδικοι στην υπόθεση της κύριας δίκης
   Proxxon GmbH
   κατά
   Oberfinanzdirektion Köln
   Αντικείμενο της υποθέσεως
   Αίτηση εκδόσεως προδικαστικής αποφάσεως — Finanzgericht Düsseldorf — Ερμηνεία της Συνδυασμένης Ονοματολογίας όπως τροποποιήθηκε με τον κανονισμό (ΕΚ) 1789/2003, της Επιτροπής, της 11ης Σεπτεμβρίου 2003 που τροποποιεί το παράρτημα Ι του κανονισμού (ΕΟΚ) 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο (ΕΕ L 281, σ. 1) — «Κλειδιά συσφίγξεως χειρός (συμπεριλαμβανομένων των δυναμομετρικών κλειδιών)· ανταλλάξιμοι δακτύλιοι συσφίγξεως, και με λαβές» κατά την έννοια της θέσεως 8204 — Ακροστόμια βιδώματος τετραγωνικής μορφής για βίδες με εγκοπή στην κεφαλή, για βίδες με σταυροειδή εγκοπή στην κεφαλή, για βίδες ΤΧ και κλειδιά για βίδες με εξαγωνική εγκοπή στην κεφαλή
   Διατακτικό της αποφάσεως
   
               1)
            
            
               Η κλάση 8204 της Συνδυασμένης Ονοματολογίας, η οποία περιλαμβάνεται στο παράρτημα I του κανονισμού (ΕΟΚ) 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο, όπως τροποποιήθηκε με τον κανονισμό (ΕΚ) 2388/2000 της Επιτροπής, της 13ης Οκτωβρίου 2000, έχει την έννοια ότι δεν καλύπτει τα ακροστόμια βιδώματος τετραγωνικής μορφής για βίδες με εγκοπή στην κεφαλή, για βίδες με σταυροειδή εγκοπή στην κεφαλή, για βίδες ΤΧ (torx) και για βίδες Allen, τα οποία περιγράφονται αναλυτικότερα στη διάταξη περί παραπομπής και τα οποία εισάγονται μεμονωμένα.
            
         
               2)
            
            
               Η κλάση 8204 της Συνδυασμένης Ονοματολογίας έχει την έννοια ότι καλύπτει τα συστατικά μέρη της τετραγωνικής διάταξης μετάδοσης της κίνησης, όπως αυτά που περιγράφονται αναλυτικότερα στη διάταξη περί παραπομπής, τα οποία εισάγονται μεμονωμένα και κατά τη χρήση τους δεν εφάπτονται του στοιχείου σύνδεσης.
            
         
               3)
            
            
               Η κλάση 8204 της Συνδυασμένης Ονοματολογίας έχει την έννοια ότι καλύπτει τα δυναμομετρικά κλειδιά της τετραγωνικής διάταξης μετάδοσης της κίνησης που περιγράφεται αναλυτικότερα στη διάταξη περί παραπομπής, τα οποία εισάγονται μεμονωμένα.
            
         
      (1)  ΕΕ C 57 της 5.3.2005